  Анжелика Тихонова корреспондент 2021-тӥ арын Удмуртиысь вить ёросъёс Сосновскийлэн борщевикеныз нюръяськыны субсидиос басьтозы. Тупанкылъёс гожтэмын ини, коньдонэз пӧсьтолэзе вуттыны кутскозы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Кун юрттэт басьтыны Кез, Юкаменск, Балезино, Сьӧлта но Шаркан ёросъёс куриськонъёс келязы Соослы адямилы кышкытлык вайись будосэз быдтон понна оглом 2 миллион 80 сюрс манет висъялозы: Кез ёрос 595 сюрс манет басьтоз, Юкаменск ёрос – 569 сюрс 200 манет, Балезино ёрос – 516 сюрс 500 манет, Сьӧлта ёрос – 302 сюрс 200 манет, Шаркан ёрос – 96 сюрс 500 манет. Со ёросъёсын будосэн нюръяськон ужъёслы луыса элькунын оглом 96 гектар музъемез бушатозы. Тодэ вайытом, 2018-тӥ арын Удмуртиын Сосновскийлэн борщевикеныз нюръяськонъя ужанрадлык кылдытӥзы вал. 2021-тӥ арын элькунамы нырысьсэ кышкытлыко будосэз быдтон понна кун юрттэт висъязы. Солэн чаклам быдӟалаез 5 миллион манет вал. Удмуртиысь гурт возёсъя но сиён-юонъя министерство кык пол коньдон басьтон понна куриськонъёс кутон кампания ялылӥз. Коньдонлэн уже кутымтэ люкетэз гуртоослы юрттэт сётонъя мукет кун программаослы висъямын луоз.  Тегъёс: Удмуртия гуртвозёс кышкыттэмлык будосъёс  